2 
Magyarország Elatine-i. 
Die Elatinen Ungarns. 
| Moesz Gusztáv. 
(Egy kőnyomatos táblával. — Mit einer litliogr. Tafel.) 
Anfang des dsutsehen Textes p. 6. 
Bevezetés. 
1907. év nyarán Háromszékmegyóben, a liétyi Nyír- ben 
háromporzós Elatinére akadtam, melyet ott a helyszínén Elatine 
triandra ScHKUHR-nak néztem. Amint azonban e növényt behatóbb 
vizsgálat alá vetettem, nagy meglepetésemre kiderült, hogy virág- 
jának nem két, hanem három csészelevele van, virága pedig nem 
ülő, hanem kocsányos. Bármily valószinütlennek lássék is, köze- 
lebb áll tehát a keletindiai E. ambigua WiGHx-hez, mint a triandra 
Sc.HKUH R-h0Z. 
Miután a kérdést az ambigua javára eldöntöttem, foglalkoz- 
nom kellett hazánk triandrái-v al is, mert immár nem tartottam 
lehetetlennek, hogy egyik-másik triandrá-nak nézett Elatine szintén 
ambigua- nak bizonyul. Sejtésem bevált. Kiderült, hogy a dráva- 
mellóki Elatine , melyet Simonkai triandra név alatt és a tokaji 
Elatine , melyet Hazslinszky El. hexandra név alatt közölt, ugyan- 
csak azonosak az ambigua-v al. KiTAiBEL-nek herbáriumában két 
Elatine van. Egyik neve: « Elatine Hydropiper ?->■> (a kérdőjel 
áthúzva), a másik neve: «Eintine triandra Schkuhrii?» (a kérdő- 
jel nincs áthúzva). Mindkettő a Körös mellékéről való. A vizs- 
gálat kimutatta, hogy e két Elatine egymástól semmiben sem tér 
el, mindkettő az El. campylos penna SEUR.-hez áll közel, amint azt 
Borbás és Simonkai észre is vették, kik az alföldi 4 méretű, erő- 
sen görbült magvú, kocsányos virágú Elatinét azonosították is a 
campylosperma-\ al. Vizsgálataimat ki kellett most már a 4 méretű 
Elatinekre is terjesztenem. így jött létre jelen dolgozatom, mely- 
ben közzé adom Magyarország összes Elatineinek kritikai össze- 
foglalását. 
Vizsgálataimhoz felhasználtam a Magy. Nemz. Muzeum , a 
budapesti tud. egyetem, a kolozsvári tud. egyetem, Dr. Degen Árpád, 
Dr. Richter Aladár és Dr. Simonkai Lajos összes Elatineit, továbbá 
a bécsi Hofmuseum és a berlini kir. botanikus kert és muzeum 
herbáriumaiból a triandrákat és az ambiguát. 
A gyűjtemények átvizsgálása könnyebb feladat volt, mint az 
Elatinékre vonatkozó irodalmi adatoknak értelmezése. Az igény- 
telen kis növény apró virágocskáiba, különösen a régebbi botani- 
kusok nem tartották érdemesnek betekinteni. Csakis így magya- 
rázható, hogy az Elatinéket, úgy hazánkban, mint a külföldön is, 
igen gyakran félreismerték és egymással összezavarták. 
